Ccix Nureddin

Ccix Nurdin , isem-is n tidett, Nuredin Mezyan , d agerruj n yedles aqbayli : d amedyaz, d acennay, d asegbar yerna d aɣeyyaḍ (musicien). Ilul deg 1918 di taddert n ugemmun di Laṛebɛa n At Yiraten . D mmi-s n Si Muḥend Taḥar Ugemmun, illan d aselmad di taddart-is, deg uɣerbaz n Sidi Abderaḥman. Yemmut deg 1999, yeǧǧad deffir-es timaḍ (d 100-yat) n yezlan, isefra akk d tuɣac. Afares-is (sa production) yebda-t zdat (uqbel n) trad n umḍal amezwaru.

Tuddert n Ccix Nurdin

Alamma d 16 iseggasen, Ccix Nuredin yettruḥu s aɣerbaz n Leqran . Deg 1935 ikcem ar tɣiwant n Lezzayer tamanaɣt i deg yezdeɣ gma-s i ɣer yella. Illa a 'iserbay' deg waṭas n leqhawi d iseččayen. Illa yesɛa yiwen useččay amecṭuḥ 'gargote' di 'Port-Saïd (square Bresson)'. Asegwas umbaɛd (1936), illa a yttɣenni mi isirid leḥwal, dɣa anemhal n 'Pathé Marconi' Mas 'Finkel' izedɣen ur ibɛad ara i syin, i slay-as i ṣut-is. Inna yas ma yebɣa ad isekles deg uxxam uzawan n 'Pathé Marconi', ansuf yis-ek. Imiren, i sufɣed i tikkelt tamezwarut tuɣac ines i yettwasnen 'Anef-iyi ad ruɣ', ak d 'A xali xali'.

Sin issegwasen mbaɛd (1938), isekles aḍebsi amezwaru ines, anda llant azal n 12 n tezlatin. Gar-asent: 'Alu Tsisiti', 'Yelli-s n tmurt', 'Anef-iyi ad ruɣ', 'A xali xali', atg. Ur iɛeṭer ara armi id isbed ayen umi neqqar 'orchestre' aɣerfan aqbayli amezwaru, netta d : Namus, Sidaḥ, Aḥmed Meǧul, Ḥaǧ Menwar. D nitni iǧan i waṭas n izuren ad ufraren, am: Kamal Ḥemadi, Yusef Abǧawi, Racid Mezyan, atg.

Deg 1960, yura yiwen n wedlis umi isemma 'Un Algérien raconte' ar Tizrigin 'Seuil'. Deg 1998, Amyaru aqbayli Yusef Nasib yerra yas tajmilt di yiwen n wedlis s wazal-is anda id yeḥka tameddurt-is u yura-d ugar n 200 isefra ines. Adlis-agi ifeɣ-d ar Tizrigin 'El-Ouns', isem-is 'Ccix Nuredin: Aẓruf, Amedyaz, Acenay', neɣ s tefranṣiṣt : 'Cheikh Noureddine, comédien, poète, chanteur'.

Talalit n Rradyu n teqbaylit

Deg 1938, Ccix Nuredin d yiwen seg wid yellan deffir n tlalit n Rradyu n teqbaylit i yellan di 'rue du Dr Saâdane (ex-Berthèzene)'. Tuɣal tin umi neqqar tura Amaṭṭaf wis 2 n Rradyu taɣelnayt n Lezzayer . Illa ixeddem degs aṭas umezgun, rwayat 'sketč', akw d tuɣac d tedwilin. Rradyu aggi, tella d tin ansi i d-tefɣent tinazurin timuqranin, am : Lla Zina , Lla Yamina , Nna Crifa , Ǧamila , atg.

Ccix Nuredin isekles ugar n 500 tezlatin. Illa iḥemmel azawan aɣerfan neɣ ayen umi neqqar 'Caɛbi'. Dɣa d netta i yuran unazur n 'Caɛbi' Ḥaǧ Mrizeq , taɣuct i yettwasnen imiren i lmend tarbaɛt n takurt uḍar: ' Lmuludeyya n Lezzayer '. Illa imsuder (coyoyer) netta d inazuren imuqranen am : Ccix Lɛenqa , Ameqqran Agawa , d Sadeq Abǧawi , atg. Axedmen yak tuɣac i Rradyu n Teqbaylit i waken attidir. Daɣen Ccix Nuredin ixedem aṭas n tcequfin umezgun i Rradyu n Teqbaylit, anda itturar-d acḥal iseggasen tamtilt n yiwet n ṭmeṭṭut “Xalti Aduda”, zdat inazuren wiyaḍ am: Muḥemmed Ḥilmi , Amar U Yaɛqub , Saɛid Zanun , Ɛli Ɛebdun , Saɛid Ḥilmi , Aḥmed Aymen , atg.

Daɣen Ccix Nurdin akw d Lla Lǧida Tamuqrant , i yeccnan abrid amezwaru deg yidles aqbayli jmiɛ, argaz akw tmettut. Snulfand "le duo mixte", di teqbaylit s tezlitt umi seman : Serḥɣa-s i bu laɛyun

Ccix Nuredin ixdem daɣen aṭas n tedwilin i rradyu n teqbaylit. Gar-asent id yeffɣen deg 1956, illan ilmend icennayen deg webrid ulemed neɣ 'Chanteurs amateurs'. Dɣa d nnuba yagi i yuɣalen ar zdat tettwasen s yisem : Icennayen n uzekka.

Ccix Nuredin d Sinima

Ccix Nuredin illa daɣen d asegbar muqren n Sinima. Amseḍru isura n Sinima i yettwasnen: Muḥemmed Lexḍar Ḥamina, iḥemel-it nezzeh. Dɣa ifek yas tamtilt deg usaru: 'Chronique des années de braise' ig bwin yiwen n warraz di ' Cannes ' deg 1975 . Di 1983, ifek yas daɣen tamtilt deg usaru : Tugna Tannegarut (La dernière image).

Ger isura wiyaḍ anda isɛa tamtilt, d wigi:

Llan daɣen sin isura 'Les Enfants de Novembre' d 'les Chevaux du soleil' i yettwaxedmen di tmurt n Spenyul akwed tnaẓurt n cnna taqbaylit Ḥnifa . Asaru-yagi n 'les Chevaux du soleil' iḥekku-d tudert n 'Lmuqrani', ar tura ur d yurar ara di Lezzayer .

Timlilit d Sliman Ɛazem

Deg 1972 Ccix Nuredin yunag ar Paris di Fransa , anda yemlal d unazur Sliman Ɛazem , u bdan amecwar n ccna di sin d acḥal iseggasen. Skelsen azal n 96 n tezlatin, gar-asent tid n teḍṣa d necraḥa. Dɣa d anecta iǧan deg 1981 Ccix Nuredin megdul seg umuɣ/amulas n warazen ilmend n wid iqedcen i yedles azzayri. Tagi d yiwet ger tuɣac icnan di sin : Ccix Nuredin d Sliman Ɛazem.

Walit daɣen

Tamselyut